सनी देओल की फ़िल्में
सनी देओल (जन्म: १९ अक्टूबर, १९५६) हिन्दी फ़िल्मों के एक भारतीय अभिनेता हैं। ये बीते जमाने के मशहूर बॉलीवुड अभिनेता धर्मेन्द्र के पुत्र है तथा इनकी माता का नाम प्रकाश कौर तथा हेमा मालिनी इनकी सौतेली मां है। सनी देओल के भाई का नाम बॉबी देओल है। सन्नी देओल ने अपने फ़िल्मी कैरियर की शुरुआत १९८३ में बेताब फ़िल्म से की थी इस फिल्म में इनके सहयोगी कलाकार अमृता सिंह रही थीं साथ ही फिल्म में शम्मी कपूर भी थे। इन्होंने अपने पिता धर्मेन्द्र और अपने भाई बॉबी देओल के साथ भी कई फिल्मों में अभिनय किया है जिसमें २००७ की अपने फिल्म २०११ की यमला पगला दीवाना तथा २०१३ की यमला पगला दीवाना 2 फिल्म में तीनों पिता-पुत्रों ने एक साथ कार्य किया था और २०१७ में पोस्टर बॉईज फिल्म में सनी देओल के साथ बॉबी देओल नजर आएंगे।